I junior-VM i Saalfelden 1999 ble han nummer 65 av 70 deltakere. Han deltok i universiaden i 2001, 2003 og 2005, og fikk der to av sine tre plasseringer blant de 30 beste i individuelle internasjonale renn, med 17. plass i normalbakken i Zakopane i 2001 og 20. plass i storbakken i Bischofshofen i 2003. Han deltok også i VM i 2001, 2003 og 2005, men kvalifiserte seg ikke for noen av de individuelle hovedrennene. I VM i skiflyging i Planica i 2004 var han på Hviterusslands lag som ble sist av 10 lag i lagkonkurransen. Han var også påmeldt til den individuelle konkurransen, men deltok ikke.